टॉस जीतकर पहले बल्लेबाज़ी करते हुए पाकिस्तान ने 47 ओवर में 159 रन बनाए. इसके जवाब में शानदार प्रदर्शन करते हुए भारत ने एक विकेट खोकर 33.4 ओवर में 160 रन बनाकर मैच जीत लिया.भारत की ओर से लोकेश राहुल ने नाबाद 93 और मनप्रीत जुनेजा ने नाबाद 51 रन बनाएं. राहुल को मैन ऑफ़ द मैच जबकि सिरीज़ में दो शतक लगाने वाले संयुक्त अरब अमीरात के शैमन अनवर को मैन ऑफ द सिरीज़ का खिताब दिया गया.सिंगापुर के कालांग मैदान पर खेले गए इस मैच में भारत की धारदार गेंदबाजी के आगे पाकिस्तान का कोई बल्लेबाज़ टिक नहीं सका. पाकिस्तान की ओर से उमर वहीद ने नाबाद रहते हुए सबसे अधिक 41 रन बनाए.32 रन के कुल योग पर पहला विकेट गंवाने वाले पाकिस्तान को 34 रन के योग पर दूसरा झटका लगा.



(ज़िंदगी में कई नियम तोड़े हैं उन्मुक्त चंद ने)इसके बाद हालांकि टीम ने संभलने की कोशिश की, लेकिन 28वें ओवर में उसमान सलाउद्दीन के आउट होने के बाद निश्चित अंतराल पर विकेट गिरते रहे. इस तरह 47 ओवर में पूरी टीम आउट हो गई.भारत के लिए बाबा अपराजिता ने 7 ओवर में 28 रन देकर सबसे अधिक तीन विकेट झटके. संदीप शर्मा और सूर्य कुमार यादव को दो-दो विकेट मिले.इसके बाद एकदिवसीय क्रिकेट के हिसाब से एक आसान लक्ष्य को हासिल करने के लिए मैदान पर उतरी भारतीय टीम को 28 रन के कुल स्कोर पर पहला झटका लगा.छठे ओवर में 15 रन बनाकर उन्मुक्त चंद आउट हो गए. इसके बाद राहुल और जुनेजा ने शतकीय साझेदारी (128 रन) निभाते हुए भारत को नौ विकेट से जीत दिलाई.पाकिस्तान की गेंदबाजी बेहद खराब रही. उसका कोई भी गेंदबाज प्रभावी साबित नहीं हुआ. उन्मुक्त को राज़ा हसन ने आउट किया.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें



 फ़ेसबुक और 



ट्विटर पर भी फ़ॉलो कर सकते हैं.)